Ospissi dle colòne

L'ospissi dle colòne o ëd Nabuisson as trovava a Osta, an contrà Nabuisson (al di d'ancheuj rue De Tillier).
A l'era stàit fondà dël 1219 da Vuillerme Boysson ëd Tsarvènsoù, soa fomna Ermenberge (Domina Boysson, peui Domna Boysson, peui Nabuisson) e ël prèive Aymon ëd Cogne, ch'a n'han fane cadò al vësco d'Osta e ai sò sucessor.
L'ospidal a l'era dit dle colòne për le bele colòne 'd màrmol ch'a ornavo n'edifissi fabricà ant ës pòst an sle ruin-e d'un templi antich.
L'ospidal a l'avìa na capela e un resior; la capela a l'era dedicà a San Gra.
Cost ospissi a l'avìa na desen-a ëd lét pr'ij pelerin, ij pòver e, dzortut, pr'ij prèive pelerin.
Un passage a lo colegava al vëscovà.
A l'ha durà fin-a al 1791.
Coj pòchi ben ch'a-i restavo a son ëstàit vendù e destinà dal vësco ai fond për ël clero.

Categorìa:Stòria dla Val d'Osta
Categorìa:Ospissi
Categorìa:Osta